Document ID: /fineweb-2-swissfilter-quality_10-filterrobots/filtered/02038.jsonl.gz/2293

Cun midar la planisaziun locala vegn l'anteriura chasa da tgira Surlej en la zona dal vitg. Quai lubescha a la Fundaziun Surlej da pudair vender pli char il bajetg. Il retgav va en favur dal nov center d'attempads ch'è vegnì avert l'atun 2014.
Il parlament d'Arosa aveva approvà il november passà unanimamain la revisiun parziala da la planisaziun locala da la chasa da tgira Surlej. Quella cumpiglia il plan da zona 1:10'000 ed il rapport da planisaziun e da cooperaziun.